**Қармақшы аудандық Қоғамдық кеңесі отырысының**

**ХАТТАМАСЫ**

**Жосалы кенті № 1 « 10 » наурыз 2023 жыл**

**Өткізілген орны:**

**Қармақшы ауданы әкімі**

**аппаратының мәжіліс залы**

**Төрағалық еткен:** Аудандық қоғамдық кеңес төрағасы Ә.Құлдүйсенов

**Қатысқандар** : Қармақшы ауданының әкімі Еркінбек Жандос, аудан әкімінің орынбасарлары, аудандық қоғамдық кеңес мүшелері, мемлекеттік қызмет істері агенттігінің Қызылорда облысы бойынша департаменті мемлекеттік қызмет көрсету басқармасының басшысы Сүлейменов Нұржан Қалдыбекұлы **("ZOOM" платформасы арқылы онлайн қатысты)** , Қызылорда облысының жер ресурстарын басқару департаментінің жердің пайдаланылуы мен қорғалуын мемлекеттік бақылау бөлімінің басшысы Тілеуов Мұханбетжан Әнуарұлы, Қармақшы аудандық мәслихат аппаратының басшысы Б.Жүсіпалиев, Қармақшы аудандық тіркеу және жер кадастры бөлімінің басшысының міндетін атқарушы Ж.Бодыбаев, аудандық полиция бөлімінің бастығы Б.Жарқынбаев, аудандық төтенше жағдайлар бөлімінің бас маманы азаматтық қорғау подполковнигі Е.Назарқұлов, ШЖҚ «Қызылорда газ тарату жүйесі» КМК АГШ директоры Е.Мусаев, Жосалы, Төретам кенттері және ауылдық округтер әкімдері, дербес бөлімдер мен мекемелер басшылары, үкіметтік емес ұйымдар жетекшілері, бұқаралық ақпарат құралдарының өкілдері.

**Күн тәртібі:**

**1**. «Қармақшы ауданының 2022 жылғы әлеуметтік-экономикалық дамуы мен алдағы атқарылатын негізгі міндеттері туралы».

Баяндамашы: Қармақшы ауданының әкімі Еркінбек Жандос.

**2**. Аудандық Қоғамдық кеңесінің 2022 жылғы атқарылған жұмыстары жайлы.

Баяндамашы: Қармақшы аудандық қоғамдық кеңесінің төрағасы Ә.Құлдүйсенов.

**3.** "Қызылорда облысының жер ресурстарын басқару департаменті" РММ-нің "Жер заңнамасының сақталуы туралы" хаты жайлы.

Хабарламашы: Қызылорда облысының жер ресурстарын басқару департаментінің жердің пайдаланылуы мен қорғалуын мемлекеттік бақылау бөлімінің басшысы М.Тілеуов.

**4.** “Шаруа немесе фермер қожалығын, ауылшаруашылығы өндірісін жүргізу үшін уақытша өтеулі жер пайдалану (жалға) құқығын беру жөніндегі конкурсқа ұсынылатын жер учаскесінің орналасу жобасы және тізіміне” келісім беру туралы.

Хабарламашы: Қармақшы аудандық ауыл шаруашылығы мен жер қатынасары бөлімінің басшысының міндетін атқарушы Е.Еркебаев.

**5**. «Азаматтарға арналған үкімет» мемлекеттік корпорациясы» коммерциялық емес акционерлік қоғамының Қызылорда облысы бойынша филиалы Қармақшы аудандық тіркеу және жер кадастры бөлімі мен Қармақшы ауылдық округі әкімдігінде мемлекеттік қызмет көрсетудің жайы.

Баяндамашылар: Қармақшы аудандық тіркеу және жер кадастры бөлімінің басшысының міндетін атқарушы Ж.Бодыбаев және Қармақшы ауылдық округінің әкімі А.Есқараев.

**6.** Аудан көлемінде өрт қауіпсіздігін сақтау және тұрмыстық табиғи газды дұрыс пайдалану, газ баллондарын қолдану кезінде сақтық шараларын ұстану, оларға техникалық қызмет көрсету үшін мамандандырылған ұйымдар қызметінің атқарып жатқан жұмыстары туралы.

Баяндамашылар: Аудандық төтенше жағдайлар бөлімінің бас маманы азаматтық қорғау подполковнигі Е.Назарқұлов, ШЖҚ «Қызылорда газ тарату жүйесі» КМК АГШ директоры Е.Мусаев.

**7. "**Қармақшы аудандық мәслихатының кейбір шешімдерінің күші жойылды деп тану туралы**"** Қармақшы аудандық мәслихатының шешім жобасы туралы.

Хабарламашы: Қармақшы аудандық мәслихат аппаратының басшысы Б.Жүсіпалиев.

**8**. «Қармақшы аудандық мәслихатының 2022 жылғы 30 қыркүйектегі №227 «Қармақшы аудандық мәслихатының 2018 жылғы 30 наурыздағы №162 «Қармақшы аудандық мәслихат аппараты» мемлекеттік мекемесінің «Б» корпусы мемлекеттік әкімшілік қызметшілерінің қызметін бағалаудың әдістемесін бекіту туралы» шешіміне өзгерістер енгізу туралы» шешімін жою туралы**»** Қармақшы аудандық мәслихатының шешім жобасы жайлы

Хабарламашы: Қармақшы аудандық мәслихат аппаратының басшысы Б.Жүсіпалиев.

**9.** Қармақшы аудандық мәслихатының 2020 жылғы 30 сәуірдегі № 323 «Тұрғын үй көмегiн көрсетудің мөлшері мен тәртібін айқындау туралы» шешіміне өзгеріс енгізу туралы» Қармақшы аудандық мәслихатының шешім жобасы туралы.

Хабарламашы: Қармақшы аудандық жұмыспен қамту, әлеуметтік бағдарламалар және азаматтық хал актілерін тіркеу бөлімінің басшысы Г.Акжигитов.

**10. «**Қармақшы аудандық мәслихатының 2022 жылғы 23 ақпандағы №137 «Мүгедектер қатарындағы кемтар балаларды жеке оқыту жоспары бойынша үйде оқытуға жұмсаған шығындарын өндіріп алу тәртібі мен мөлшерін айқындау туралы» шешіміне өзгерістер енгізу туралы» Қармақшы аудандық мәслихатының шешім жобасы туралы.

Хабарламашы: Қармақшы аудандық жұмыспен қамту, әлеуметтік бағдарламалар және азаматтық хал актілерін тіркеу бөлімінің басшысы Г.Акжигитов.

**11.** Қармақшы аудандық қоғамдық кеңесінің құрамына өзгеріс енгізу туралы.

Хабарламашы: Қармақшы аудандық қоғамдық кеңесінің төрағасы Ә.Құлдүйсенов.

**КҮН ТӘРТІБІНДЕГІ МӘСЕЛЕЛЕР БОЙЫНША ТЫҢДАЛДЫ:**

Күн тәртібіндегі мәселеге байланысты Қармақшы ауданының әкімі Ж.Еркінбек «Қармақшы ауданының 2022 жылғы әлеуметтік-экономикалық дамуы мен алдағы атқарылатын негізгі міндеттері туралы» жұмыстарының есебін беріп, ауданымыздың әлеуметтік-экономикалық даму бағдарламасымен таныстырды.

Баяндама қоса жалғанды.

Аталған жиында аудандық қоғамдық кеңесінің төрағасы Ә.Құлдүйсенов аудандық қоғамдық кеңесімен 2022 жылғы атқарылған жұмыстар барысы жайлы баяндап, онда ауданда құрылған қоғамдық кеңеспен, заң талаптарына сәйкес мемлекеттік басқарудың республикалық және жергілікті деңгейлеріндегі қоғамдық кеңестердің өкілеттіктері негізінде бекітілген жұмыс жоспары бойынша 2022 жыл көлемінде бірқатар нақты жұмыстар жүргізілгенін, Қармақшы аудандық қоғамдық кеңесінде 13отырыс өткізіліп, 36 мәселе қаралғанын, осы қоғамдық кеңес отырысында қаралған мәселелер бойынша бірқатар мекемелерге кеңес тарапынан ұсынымдар жасалғанын,жалпы жұмыс барысын айтып өтті.

Баяндама қоса жалғанды.

Жер заңнамасының сақталуы туралы Қызылорда облысының жер ресурстарын басқару департаментінің жердің пайдаланылуы мен қорғалуын мемлекеттік бақылау бөлімінің басшысы М.Тілеуов қазіргі таңда, аудан деңгейінде шаруашылық субьектілері тарапынан егістік жерлеріне ротация талаптарын сақтамау, жер учаскесінің бір бөлігінің нысаналы мақсатын бұза отырып пайдалану немесе жайылымдық жерлерге мал басын тіркемеу, жер учаскесін мақсатына сәйкес, яғни заң талаптарына сәйкес пайдаланбау фактілері орын алып жатқандығы туралы сөз қозғады. Осымен бірге ауданда ауылшаруашылығы мақсатындағы ірі жер учаскелерін пайдаланушылардың басым бөлігі аудан аумағындағы елді-мекен тұрғындарына шартты жер үлесіне берілген жер учаскелерінен құралған. Жер учаскелерін өз мақсатында пайдаланбау Қазақстан Республикасы Жер кодексінің 93 және 94 баптарында көзделген құқықбұзушылықтарға әкеп соғатындығын, бұл дегеніміз жер учаскелерін мәжбүрлеп алып қоюға негіз болатындығын, ал бұның соңы жер үлестері бар үлескерлердің, яғни халықтың наразылығын тудырып, жер дауы мәселесі көтеріліп, саяси ахуалдың тұрақтылығына кері әсерін тигізетінін, сондықтан тұрақтылықты қалыптастыру мақсатында, шаруашылық субьектілерінің басшыларына шартты жер үлескерлеріне, яғни ауыл тұрғындарына жер учаскелерін заң талаптарына сәйкес пайдалану туралы ауылдық округтердегі қоғамдастық жиналысын ұйымдастырып, уәкілетті органның қатысуымен түсіндірме жұмыстарын жүргізу қажеттігі жайлы хабарлама жасады.

Осымен бірге кеңес отырысында «Азаматтарға арналған үкімет» мемлекеттік корпорациясы» коммерциялық емес акционерлік қоғамының  Қызылорда облысы бойынша филиалы Қармақшы аудандық тіркеу және жер кадастры бөлімі басшысының міндетін атқарушы Ж.Бодыбаев және Қармақшы ауылдық округінің әкімі А.Есқараев мемлекеттік қызмет көрсетудің жайы туралы есебін беріп, баяндама жасады.

Баяндама қоса жалғанды.

Ал, аудан көлемінде өрт қауіпсіздігін сақтау және тұрмыстық табиғи газды дұрыс пайдалану, газ баллондарын қолдану кезінде сақтық шараларын ұстану, оларға техникалық қызмет көрсету үшін мамандандырылған ұйымдар қызметінің атқарып жатқан жұмыстары туралы аудандық төтенше жағдайлар бөлімінің бас маманы азаматтық қорғау подполковнигі Е.Назарқұлов және ШЖҚ «Қызылорда газ тарату жүйесі» КМК АГШ директоры Е.Мусаевтар баяндап, атқарылып жатқан жұмыстардың есебін берді.

Баяндама қоса жалғанды.

**Күн тәртібіндегі мәселелерді тыңдап және талқылап ауданының қоғамдық кеңесі қарар қабылдады:**

**1.** 2022 жылы ауданның әлеуметтік-экономикалық дамуы бағытында атқарылған жұмыстар оң бағаланып, алдағы міндеттер мақұлдансын.

**1.1. Аудан әкімдігіне:**

- Ауданның экономикалық-әлеуметтік жағынан жан-жақты өсуі мен тұрақты жұмыс орындарының ашылуына мүмкіндік туғызатын нақты шараларды жүргізу;

- Шағын және орта кәсіпкерлікті, әсіресе өндіріс саласын, өнім өндіруді дамыту мүмкіндіктерін қарастыру;

- Кент, ауыл округтерінде жалпы ауданда мал басының қарқынды өсуіне байланысты , әсіресе бірқатар округтерде мал басын ауыл аймағында иіріліп бағылып жайылымның жылдан-жылға жұтаң тартып, тоза бастауының алдын алу мақсатында Нұра, Қарақұм, Қызылқұм, Аралықтағы жайылымдардың жайына талдау жасай отырып, жаз және күз айларында көпшілік пайдаланылатын ортақ мал жайылым жүйесін қалыптастыру мүмкіндіктерін қарастыру;

- Елді мекендердегі тұрғындарды аяқсумен қамтамасыз етілуі біршама жақсарғанымен мүмкіндіктер әлі де толық пайдаланылмауда. Жосалы кентінің өзінде аяқсу көшенің бір бетіне барғанмен екінші бетіне бармаған жерлер бар. Сондықтан да қолда бар мүмкіндіктерді пайдалана отырып аясумен қатмылу жағдайын жетілдіру;

- Тұрғындардың ортақ көкөніс пен бақша өнімдерін егетін егіс көлемін арттыруға ықпал ету;

- Елді мекендердегі тазалық пен көркейту, көгалдандыру жұмыстарын жүйелі түрде жүргізіп, көктемгі айлық кезеңіндегі қорытындыларын әр округ бойынша гүлзарлар мен күтімге алынған бұрынғы ағаштар мен жаңадан егілгендерінің санын және күз кезеңінде нақты көктеп шыққандарын көрсете отырып ақпарат құралдарында жариялау сұралсын.

**2.** Қармақшы аудандық Қоғамдық кеңес төрағасы Ә.Құлдүйсеновтың 2022 жылғы атқарылған жұмыстар есебі қаперге алынсын.

**3.** "Қызылорда облысының жер ресурстарын басқару департаменті" РММ-нің "Жер заңнамасының сақталуы туралы" сөз Қызылорда облысының жер ресурстарын басқару департаментінің жердің пайдаланылуы мен қорғалуын мемлекеттік бақылау бөлімінің басшысы Тілеуов Мұханбетжан Әнуарұлының хабарламасы қаперге алынсын.

**3.1. Ауылдық округтерінің әкімдеріне:**

- Қызылорда облысының жер ресурстарын басқару департаментімен аймақтағы ауылшаруашылығы мақсатында жер учаскелерін мақсатына сай пайдаланылмаған және ұтымсыз пайдаланған жер учаскелеріне ҚР Жер заңнамасының талаптарын бұзушылықтарды жою туралы нұсқамалар берілген және уақытылы орындалмаса сот шешімімен мәжбүрлеп алып қойылса үлесі бар тұрғындардың наразылығы туындайтынын ескере отырып, ауылдық округтердегі шаруашылық және шаруа қожалықтарының басшыларын, жер үлесінің егелерін қатыстыра отырып, осы аталған мәселені жергілікті қауымдастықта талқылап жер заңнамасы сақталуына тиісті түсіндірме жұмыстарын жүргізуді, қорытындысында қабылданған шараларды аудандық қоғамдық кеңеске үстіміздегі жылдың 10 сәуіріне дейін жолдау сұралады. (Қауымдастық жиналысына қажет болған жағдайда аудандық ауылшаруашылығы мен жер қатынастары бөлімінің маманы қатысады)

**3.2. Қармақшы аудандық ауылшаруашылығы мен жер қатынастары бөлімінің басшысына:**

**-**Қызылорда облысының жер ресурстарын басқару департаментінің 21.02.2023 жылғы № 01-15/215 санды хатына сай жер учаскелеріне немесе оны пайдаланып отырған шаруашылық құрылымдары мен шаруа қожалықтарындағы жерлердің мақсатына сай және тиімді пайдалану жайына үнемі бақылау орнату, тиісті зерделеу жұмыстарын жүргізу және ауыл округтеріндегі қауымдастықтың жиналыстарының қорытындыларын жинақтап аудандық қоғамдық кеңеске ағымдағы жылдың 13 сәуіріне ақпарат беру сұралсын.

**4.** Қармақшы аудандық ауыл шаруашылығы мен жер қатынасары бөлімінің басшысының міндетін атқарушы Е.Еркебаевтың “Шаруа немесе фермер қожалығын, ауылшаруашылығы өндірісін жүргізу үшін уақытша өтеулі жер пайдалану (жалға) құқығын беру жөніндегі конкурсқа ұсынылатын жер учаскесінің орналасу жобасы және тізіміне” келісім берілсін.

**4.1. Қармақшы аудандық ауылшаруашылығы мен жер қатынастары бөлімінің басшысына:**

- 2023 жылғы 20 қаңтардағы “Шаруа немесе фермер қожалығын, ауылшаруашылығы өндірісін жүргізу үшін уақытша өтеулі жер пайдалану (жалға) құқығын беру жөніндегі конкурсқа ұсынылатын жер учаскесінің орналасу жобасы және тізімінде" ауыл округтерінің орталығына жақын орналасқан ауыл тұрғындарының мал жайылымына қажетті учаскелердің қосылғанын ескерте отырып келешекте жол бермеу;

- Жайылымдық жер учаскелерін конкурсқа шығарар алдында кент және ауыл округтері әкімдерімен тығыз байланыс орнатып, қажет болған жағдайда жергілікті қауымдастықтың талқылауынан өткізіп барып, нәтижесіне сәйкес конкурсқа шығарылатын жер учаскелерінің тізімін қалыптастыру;

- Ауыл округтері бойынша мал санына, норматив бойынша оған қажетті жайылымдықтардың және округ бойынша нақты жайылым көлеміне талдау жасау, қорытындысына сәйкес келешекте конкурсқа шығарылатын жер учаскесін анықтау;

- Ауданымыздағы Нұра, Аралық, Қарақұм, Қызылқұм аймағындағы жайылымдықтар жайына, аудандағы жалпы мал санына сай сол өңірлерде жаз және күз айларында көпшілік ортақ пайдаланылатын жайылым жүйесін қалыптастыруды зерделеу ұсынылсын;

- Ұсынымдардың орындалуы жайлы 2023 жылдың 1 қазанына ақпарат беретін болсын.

**5.** Қармақшы аудандық тіркеу және жер кадастры бөлімінің басшысының міндетін атқарушы Ж.Бодыбаевтың және Қармақшы ауылдық округінің әкімі А.Есқараевтың «Азаматтарға арналған үкімет» мемлекеттік корпорациясы» коммерциялық емес акционерлік қоғамының Қызылорда облысы бойынша филиалы Қармақшы аудандық тіркеу және жер кадастры бөлімі мен Қармақшы ауылдық округі әкімдігінде мемлекеттік қызмет көрсетудің жайы" туралы есептері қаперге алынсын.

**5.1. Қармақшы аудандық тіркеу және жер кадастры бөлімінің басшысына:**

- Бөлімге жеке және заңды тұлғалардан келіп түскен тапсырыстарға мемлекеттік қызметті сапалы, әрі жедел орындауды қамтамасыз ету;

- Бөлімнің мемлекеттік қызмет бойынша атқаратын жұмыстарының әр түрлері бойынша қаржы төлеу тарифын (бағасын) көрсете отырып аудан тұрғындарына жеткізу;

- Бөлімнің мемлекеттік қызмет бойынша атқаратын жұмыстары және олардың атқарылу жайы туралы аудан тұрғындарына жүйелі ақпарат беріп отыру ұсынылсын.

- Ұсынымдардың орындалуы жайлы 2023 жылдың 1 шілдеге ақпарат беретін болсын.

**5.2. Қармақшы ауылдық округінің әкімдігіне:**

- Ауыл округы бойынша ұсынылған мемлекеттік қызметтерді орындауды қамтамасыз етуде мамандардың жауапкершілігін арттыра отырып заң талаптарына сай уақытылы, әрі сапалы орындау ұсынылсын.

- Ұсынымның орындалуы жайлы 2023 жылдың 1 шілдеге ақпарат беретін болсын.

**6.** Аудандық төтенше жағдайлар бөлімінің бас маманы азаматтық қорғау подполковнигі Е.Назарқұловтың және ШЖҚ «Қызылорда газ тарату жүйесі» КМК АГШ директоры Е.Мусаевтың "Аудан көлемінде өрт қауіпсіздігін сақтау және тұрмыстық табиғи газды дұрыс пайдалану, газ баллондарын қолдану кезінде сақтық шараларын ұстану, оларға техникалық қызмет көрсету үшін мамандандырылған ұйымдар қызметінің атқарып жатқан жұмыстары туралы" есептері қаперге алынсын.

**6.1. Қармақшы аудандық төтенше жағдайлар бөлімінің бастығына:**

- ауданда 2023 жылдың екі айынынң ішінде өткен жылдың осы кезеңімен салыстырғанда өрт оқиғасының 4 есе өскенін, өрттен 3,2 млн. теңгенің шығынының болғанын және 1 адамның көмірқышқыл газымен улануының орын алғанын ескере отырып, өртке қарсы алдын-ала профилактикалық шараларды жүйелі жүргізуді іске асыру;

- Аз қамтылған, көп балалы, тұрмыс жағдай төмен отбасылардың үйлеріне облыстық ТЖД арқылы көмірқышқыл газын анықтайтын датчиктерін алып орнатудың мүмкіндіктерін одан әрі жалғастыруды қарастыру;

- Ауданға газ құю бекеттерінде автокөліктерге және газ баллондарына газбен толтыру кезінде сақтық шараларды ұстану, өрт қауіпсіздігін сақтау жұмыстарының талапқа сай болуына ерекше бақылау орнату ұсынылсын.

- Ұсынымдардың орындалуы жайлы 2023 жылдың 1 қазанына ақпарат беретін болсын.

**6.2. Қармақшы аудандық тұрғын-үй коммуналдық шаруашылық, жолаушылар көлігі және автомобиль жолдары бөлімінің басшысына, кент, ауылдық округтер әкімдеріне:**

- Жылу маусымында адам өмірі мен денсаулығына болуы мүмкін қауіптерді болдырмау және азайту мақсатында өз мүмкіндігі жоқ аз қамтылған, көпбалалы, тұрмыс жағдай төмен жалғызбасты азаматтардың жылыту пешінің мұржаларын тазартып беру мүмкіндіктерін қарастыру;

- Үгіт-насихат жұмысын жандандыру және халықтың өрт қауіпсіздігін сақтау мақсатында билбордтар орнату ұсынылсын.

- Ұсынымдардың орындауы жайлы 2023 жылдың 1 қазанына ақпарат берілетін болсын.

**6.3. Қармақшы ауданы әкімдігіне:**

- ШЖҚ «Қызылорда газ тарату жүйесі» КМК АГШ басшылығымен бірлесе отырып тұрмыстық табиғи газды дұрыс пайдалану және тұтынушылардың газды қауіпсіз пайдалану талаптырының сақталуын қамтамасыз ету мақсатында аудандағы газ пайдаланатын жеке және заңды тұлғаларға, кәсіпкерлерге газ жабдықтарының техникалық жәй-күйін тексеріп, техникалық қызмет көрсететін жеке кәсіпкерлік тұлғаны немесе кәсіпкерлік мекемені ашуға ықпал ету ұсынылсын.

Ұсынымның орындалуы жайлы 2023 жылдың 1 қазанына ақпарат берілетін болсын.

**7.** **"**Қармақшы аудандық мәслихатының кейбір шешімдерінің күші жойылды деп тану туралы**"** және «Қармақшы аудандық мәслихатының 2022 жылғы 30 қыркүйектегі №227 «Қармақшы аудандық мәслихатының 2018 жылғы 30 наурыздағы №162 «Қармақшы аудандық мәслихат аппараты» мемлекеттік мекемесінің «Б» корпусы мемлекеттік әкімшілік қызметшілерінің қызметін бағалаудың әдістемесін бекіту туралы» шешіміне өзгерістер енгізу туралы» шешімін жою туралы**»** Қармақшы аудандық мәслихатының шешім жобалары мақұлдансын.

**8.** Қармақшы аудандық жұмыспен қамту, әлеуметтік бағдарламалар және азаматтық хал актілерін тіркеу бөлімінің басшысы Г.Акжигитовтың Қармақшы аудандық мәслихатының 2020 жылғы 30 сәуірдегі № 323 «Тұрғын үй көмегiн көрсетудің мөлшері мен тәртібін айқындау туралы» шешіміне өзгеріс енгізу туралы» және **«**Қармақшы аудандықмәслихатының 2022 жылғы 23 ақпандағы №137 «Мүгедектер қатарындағы кемтар балаларды жеке оқыту жоспары бойынша үйде оқытуға жұмсаған шығындарын өндіріп алу тәртібі мен мөлшерін айқындау туралы» шешіміне өзгерістер енгізу туралы» Қармақшы аудандық мәслихатының шешім жобалары мақұлдансын.

**9.** Қармақшы аудандық қоғамдық кеңесінің құрамына өзгеріс енгізу туралы Қармақшы аудандық Қоғамдық кеңес төрағасы Ә.Құлдүйсеновтың хабарламасы қаперге алынсын.

**9.1.** Смағұлов Самат Қыдырбекұлы өз өтінішіне сай Қармақшы аудандық қоғамдық кеңес мүшелігінен босатылсын.

**Төраға Ә.Құлдүйсенов**

**Хатшы Б.Карибаев**